text: አማርኛትግርኛEnglish
text: #000000
text: Yaaddoo facaatii odeeffannoo sobaa fakkiiwwan tekinoloojii hubannoo namtolcheen hojjetaman uuman
text: #000003
text: Jabanni keessa jirru jabana hubannoo namtolcheeti. Kanaaf immoo dhuma bara darbee irraa eegalee faayidaarra oolaa kan jiru ChatGPT akkaasumas faayidaarra ooluu erga eegalee kan bubbule tekinoloojiin ‘deepfake’ agarsiistuudha.
text: #000004
text: Tekinoloojiiwwan kunneen suur-sagalee namootaa akkeessuuf baay’inaan faayidaarra oolaa turaniiru.
text: #000005
text: Amma immoo suuraawwan tekinoloojiiwwan hubannoo namtolchee Midjarnii (Midjourney), Dall-E akkasumas Deep AI jedhamaniin hojjetaman miidiyaalee hawaasaa irratti bal’inaan mul’achaa jiru.
text: #000006
text: Namni tajaajila intarneetii qabu kamiyyuu tekinoloojiiwwan kunneen ilaaluu fi haala salphaa ta’een fayyadamuu danda’a.
text: #000007
text: Daqiiqaawwan muraasa keessattis fakkiiwwan suuraa sirrii fakkaatan uumuu danda’a.
text: #000008
text: Hundeessaa Opiyaan Anaaliitiks kan ta’e Zalaalam Gizaachaw, Midjarniin maloota kalaqaa (creative methods) kan fayyadamu fi tekinoloojiiwwan namtolchee reefu faayidaarra oolaa jiran keessaa tokko ta’uu hima.
text: #000009
text: Kunis tekinoloojiiwwan kana dura faayidaarra oolaa turanfii wantoota akka mukaa, gamoo, saree fi kkf adda baasanii akka beekaniif leenji’an fi ‘facial recognition’ jedhamanirra caalmaatti kan fooyya’e fi dagaage akka ta’e hima.
text: #000010
text: “Tekinoloojiin yemmuu guddachaa deemu ‘garagalchuu hin dandeenyuu?’ jechuun ka’an. Kana jechuunis barreeffama muuzii jedhu yoo laanneef fakkii muuzii kaasuu danda’aa, barreeffama gamoo jedhu yoo laanneef fakkii gamoo kaasuu danda’aa kan jedhura gahameera” jedha.
text: #000011
text: Zalaalam waan kana yeroo ibsu, “nama ‘qocaa magariisa naaf kaasi’ jedhee ajajuuf hubannoon namtolchee Midjarnii qocaan maala akka ta’e ni beeka, halluus ni beeka, kanaaf giraafiksii kompiitaraatti fayyadamuun fakkii qocaa halluu magariisa qabu kaasa jechuudha” jedha.
text: #000013
text: Tekinoloojiiwwan hubannoo namtolchee kunneen sadarkaa guddinaa dhalli namaa irra gahe kan agarsiisan ta’anillee yaaddoon isaan uumanillee guddaa ta’uu ogeeyyiin tokko tokko ni himu.
text: #000014
text: Kunis tekonoloojiiwwan kunneen harka namoota heddu galuun isaanii carraan odeeffannoo sobaaf saaxilamuu keenya akka guddatu kan taasisudha kan jedhudha.
text: #000015
text: Torbee darbe keessammoo Awustiraaliyaatti kantiibaa magaala Hepbarn kan ta’an Biriyaan Hud tekinoloojii waa’ee isaanii odeeffannoo sobaa qoode jedhame ChatGPT himachuuf dhaadataniiru.
text: #000017
text: Hundeessaa Opiyaan Anaaliitiks kan ta’e Zalaalam yeroo ammaatti tekinoloojiiwwan hubannoo namtolchee ajaja barreeffamaan kennameef gara sagaleetti jijjiiran akkasumas wantoota socho’an hojjechuu danda’an hojjetamaa jiraachuu turtii Itoophiyaa Cheek walin taasiserratti himeera.
text: #000019
text: Gama biraatiin ogeessa aartii mul’ataa kan ta’e Biniyaam Wandimaagany namoota fakkiiwwan garagaraa kaasuuf Midjarnii fayyadamaa jiran keessaa tokkodha.
text: #000020
text: “Hojiileen tekinoloojiiwwan akka Midjarniin hojjetamaa jiran miidiyaaleef akkasumas namoota hojii odeeffannoo qulqulleessuu hojjetaniif qormaata kan ta’an natti fakkaata” jedha Biniyaam.
text: #000021
text: “Sababnisaas yeroo ammaatti wanta agarru mara amanuu hin dandeenyu. Fakkeenyaaf ‘deepfake’ fayyadamuun nama barbaadde ergaa barbaadde akka dabarsetti fakkeessuu dandeessa. Haala kanaanis odeeffannoo dogongoraa tamsaasa” jedha.
text: #000022
text: Odeeffannoon dhuunfaa baay’ee keenyaa intarneetiirra (online) kan jiru ta’uu isaatiin tekinoloojichi odeeffannoo kunneen walitti qabuun odeeffannoo dogongoraa qopheessuu fi tamsaasuu kan danda’u ta’uusaa hima.
text: #000023
text: Tekinoloojiin Midjarnii haaraa ta’uu isaatiin odeeffannoo sobaafii dogongoraa gama tamsaasuutiin rakkoo baay’ee uumuu akka danda’u kan himu Zalaalam kaayyoon tekinoloojichaa garuu kana akka hintaane hubachuun akka barbaachisu dubbata.
text: #000024
text: Haa ta’u malee miidhaa tekinoloojiiwwan kunneen gama odeeffannoo sobaa tamsaasuun qabanif akka hin saaxilamneef of eeggannoo gochuun akka barbaachisu ogeeyyiin himu.
text: #000026
text: Muudaan guddaan suuraawwan/fakkiiwwan tekinoloojiiwwan akka Midjarnii fi Dall-E fayyadamuun hojjetamanii harkarra waan ta’eef naannoo harkaa suurichaa/fakkiichaa ilaaluunis faayidaa qabeessa.
text: #000029
text: ያቀረቡትን የግል መረጃ በግላዊ መመሪያችን መሠረት እንጠብቃለን::
text: #000031
text: Ispeen keessatti suuraawwan daa’imman qullaa hubannoo namtolchee (AI) fayyadamuun hojjetaman rifaatuu uuman
  Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame
  Suuraan hiriira magaalaa Ambootti taasifame agarsiisa jechuun qoodamaa jiru dogongora
  Dandeettii itti fayyadama miidiyaa fi gahee tamsa’ina odeeffannoo sobaa ittisuu keessatti qabu
text: #000032
text: Ispeen keessatti suuraawwan daa’imman qullaa hubannoo namtolchee (AI) fayyadamuun hojjetaman rifaatuu uuman
text: #000033
text: Dandeettii itti fayyadama miidiyaa fi gahee tamsa’ina odeeffannoo sobaa ittisuu keessatti qabu
text: #000036
text: በማኅበራዊ አውታረ መረቦቻችን ይከተሉን
text: #000037